text: বুখারা আমিরাত (; ) ছিল ১৭৮৫ সাল থেকে ১৯২০ সাল পর্যন্ত মধ্য এশিয়ার একটি রাষ্ট্র। আমু দরিয়া ও সির দরিয়া নদীর মধ্যবর্তী অঞ্চল এই রাষ্ট্রের অন্তর্গত ছিল। আমিরাতের মূল অঞ্চল ছিল নিম্ন জারাফশান নদী, প্রাচীন শহর সমরকন্দ ও রাজধানী বুখারাসহ এর নগর কেন্দ্রসমূহ। এর পশ্চিমে ছিল খোয়ারিজমের খিভা খানাত এবং পূর্বে ফারগানার কোকান্দ খানাত। বর্তমানে এটি উজবেকিস্তানের অংশ।
  
  ইতিহাস
  
  ১৭৮৫ সালে মাঙ্গিত আমির শাহ মুরাদের ক্ষমতাগ্রহণের মাধ্যমে আনুষ্ঠানিকভাবে বুখারা আমিরাত প্রতিষ্ঠিত হয়। ১৮৬৮ সালে আমিরাত রুশদের সাথে যুদ্ধে পরাজিত হয়। রাশিয়া কর্তৃক গুরুত্বপূর্ণ সমরকন্দ শহরসহ আমিরাতের অধিকাংশ অঞ্চল একীভূত করে নেয়া হয়। ১৮৭৩ সালে বাকি অংশ রুশ প্রটেক্টরেটে পরিণত হয়।
  
  রেড আর্মি ১৯২০ সালের মার্চে একটি ব্যর্থ আক্রমণ চালায়। তবে একই বছরের সেপ্টেম্বরের আক্রমণে তারা সফল হয়। বলশেভিকরা বুখারা আমিরাত দখল করে বুখারান পিপল'স সোভিয়েত রিপাবলিক গঠন করে। বর্তমানে এই অঞ্চলের অধিকাংশ উজবেকিস্তানের অন্তর্গত। তবে কিছু অংশ তাজিকিস্তান, তুর্কমেনিস্তান, কাজাখস্তান ও আফগানিস্তানের মধ্যেও রয়েছে।
  
  বুখারার আমির (১৭৮৫-১৯২০)
  
  ''গোলাপি সারি দ্বারা বুখারার খানদের পক্ষ থেকে আতালিক ও উজির হিসেবে শাসক এবং সবুজ সারি দ্বারা জানীয়দের কাছ থেকে ক্ষমতা অধিকার করা শাসক বোঝানো হয়েছে।
  
  তথ্যসূত্র
  
  গ্রন্থপঞ্জি
  
  সাহিত্য
   Malikov A., The Russian conquest of the Bukharan Emirate: military and diplomatic aspects in Central Asian Survey, Volume 33, issue 2, 2014, p. 180-198
  
  বিষয়শ্রেণী:১৭৮৫-এ প্রতিষ্ঠিত রাষ্ট্র ও অঞ্চল
  বিষয়শ্রেণী:১৯২০-এ বিলুপ্ত
  বিষয়শ্রেণী:মঙ্গোল রাজবংশ
  বিষয়শ্রেণী:তুর্কি জাতির ইতিহাস
  বিষয়শ্রেণী:তুর্ক জাতির ইতিহাস
  বিষয়শ্রেণী:মধ্য এশিয়ার সাবেক রাষ্ট্র
  বিষয়শ্রেণী:তাজিকিস্তানের ইতিহাস
  বিষয়শ্রেণী:উজবেকিস্তানের ইতিহাস
  বিষয়শ্রেণী:বুখারার ইতিহাস
  বিষয়শ্রেণী:মধ্য এশিয়ার ইতিহাস
  বিষয়শ্রেণী:রুশ সাম্রাজ্য
  বিষয়শ্রেণী:সাবেক আমিরাত
  বিষয়শ্রেণী:সাবেক রুশ প্রটেক্টরেট
  বিষয়শ্রেণী:তুর্ক রাজবংশ
title: বুখারা আমিরাত